Source: http://www.jamijarvi.fi/kunta/paatoksenteko/esityslistat/getfile.php?file=1009
Timestamp: 2018-07-20 18:41:14+00:00

Document:
Pidetään valtuuston kokoushuoneessa maanantai 27.6.2011
25 § Arviointikestomus vuodelta 2010
Tämän kokouksen tarkastettu pöytäkirja pidetään nähtävänä Jämijärven kunnan virastossa 1.7.2011 kello 9.00 - 11.00.
Jämijärvellä 20.6.2011
Kunnanvaltuusto Laatimispäivämäärä: 20.6.2011
Maanantai 27.6.2011 kello 18.00
Ehdotus: Kokouskutsu asialistoineen on julkipantu kunnan ilmoitustaululle 21.6.2011 ja kokouskutsu on julkaistu Pohjois-Satakunta -lehdessä ja Kankaanpään Seutu –lehdessä 23.6.2011. Kokouskutsu asialistoineen on lähetetty kaikille valtuutetuille ja kunnanhallituksen jäsenille 21.6.2011.
Kunnanhallitus 109 § 28.3.2011
Tarkastuslautakunta 7 § 13.5.2011
Tarkastuslautakunta esittää kunnanvaltuustolle, että vuoden 2010 tilinpäätös hyväksytään ja kunnan hallintoa ja taloutta hoitaneille toimielinten jäsenille ja tehtäväalueiden johtaville viranhaltijoille myönnetään vastuuvapaus tilivuodelta 1.1.-31.12.2010.
Päätös: Tarkastuslautakunta päätti esittää kunnanvaltuustolle, että vuoden 2010 tilinpäätös hyväksytään ja kunnan hallintoa ja taloutta hoitaneille toimielinten jäsenille ja tehtäväalueiden johtaville viranhaltijoille myönnetään vastuuvapaus tilivuodelta 1.1.-31.12.2010.
KV 24 § Vuoden 2010 tilinpäätös ja toimintakertomus on liitteenä nro 109.1. Tilintarkastuskertomus on liitteenä nro 24.1.
Tarkastuslautakunta 8 § 13.5.2011
Tarkastusltk 8 § Tarkastuslautakunnan tehtävänä on KunL 71 §:n mukaan arvioida, ovatko kunnanvaltuuston vuoden 2010 talousarviossa asettamat toiminnalliset ja taloudelliset tavoitteet toteutuneet.
Tilivelvollisten viranhaltijoiden antamien selvitysten, pöytäkirjojen seurannan, vuoden 2010 tilinpäätöksen ja muun seurannan perusteella tarkastuslautakunta arvioi kunnan toiminnallisten ja taloudellisten tavoitteiden toteutumista vuodelta 2010.
Päätös: Tarkastuslautakunta hyväksyi vuoden 2010 arviointikertomuksen ja lähettää sen kunnanvaltuuston käsiteltäväksi.
KV 25 § Vuoden 2010 arviointikertomus liitteenä nro 25.1.
Kunnanhallitus 185 § 20.6.2011
PoSan tilinpäätöksessä vuodelta 2009 kirjattiin alijäämää 683 723,64 euroa ja vuodelta 2010 alijäämää kirjattiin 930,492 euroa.
Kunnat sopivat joulukuussa 2010 n. 2,1 milj. €:n alijäämän maksamisesta ja ovat sen maksaneet. Tämän jälkeen kertynyt 930.492 €:n alijäämä ja sen maksaminen jäi kunnilta v. 2010 sopimatta. Laskelman perusteena ts. se, paljonko kunnat maksavat yhteensä = palvelusopimus + sovittu lisämaksu 2,1 milj. euroa. Nämä maksut kohdistettiin perussopimuksen ja palvelusopimuksen periaatteiden mukaisesti kunnittain käytön mukaan. Alijäämää PoSaan jäi n. 0,9 milj. euroa, jonka kattamisesta kunnat sopivat erikseen.
Kuntayhtymän vuoden 2010 tilinpäätöstarkastuksessa käytiin vielä lävitse suoritemäärien kertyminen ja niiden oikea kohdentuminen eri kunnille. PoSan palvelujen "myynti" tapahtuu tuotebudjetoinnin perusteella, ns. suurtuotteina, esim. vanhusten laitospalvelut ovat kaikille samanhintaiset, riippumatta "tuotantopaikasta". Tukipalvelut ja hallintokulut vyörytetään kaikille tuotepaketeille yhtenäisin perustein.
Perusturvalautakunta on esittänyt yhteistoiminta-alueen kunnanhallituksille ja edelleen kunnanvaltuustoille, että PoSan ja perusturvalautakunnan välisen tilaussopimuksen vuodelta 2010 toteuman perusteella syntynyt kunnittainen alijäämä katetaan lisäkuntamaksuosuuksilla, jotka perustuvat vuoden 2010 palvelujen kunnittaisiin käyttömääriin seuraavan taulukon mukaisesti:
Maksettu lisää
Kunta maksanut yht. 2010
3 374 372
4 184 280
19 331 940
4 803 780
3 624 960
Alijäämä ennen tasoitusta
Osuus maksetuista toteut.suhteessa
4 172 330
19 240 874
4 844 591
3 560 905
Tasoitustarve tot.perusteella
- 91 066
- 64 055
Alijäämä tasoituksen jälkeen
92 225 +
avoinna oleva lasku 126 260
127 631 +
avoinna oleva lasku 40 811
Kuntakohtainen maksuosuus kohdistetaan käytön mukaisesti siten, että kunnan palvelusopimuksen mukainen summa + lisämaksu lasketaan yhteen. Tästä summasta vähennetään käytön mukainen osuus maksetuista kustannuksista. Tuloksena on kunnittain lisämaksua.
Alijäämä maksetaan 3 erässä vuoden 2011 aikana.
Ehdotus: Kunnanhallitus ehdottaa valtuustolle, että valtuusto hyväksyy perusturvalautakunnan esityksen PoSan 2010 alijäämän kattamiseksi.
Kunnanhallitus 132 § 18.4.2011
Kunnanvaltuusto 17 § 26.4.2011
Kunnanhallitus 186 § 20.6.2011
Lisäksi kunnanhallitus päätti pyytää selvityksen perusturvalautakunnalta siitä, että kuka on tehnyt ja millä valtuuksilla palvelusopimukseen muutokset, jotka eivät vastaa kuntien talousarvioita.
KH 186 § Jämijärven kunnanhallituksen selvityspyynnön pohjalta on PoSan palvelusopimusta muutettu siten, että se vastaa paremmin kuntien talousarviomäärärahoja. Perusturvalautakunta 19.5.2011 § 35. Liite nro 186.1.
Ehdotus: Kunnanhallitus merkitsee PoSan palvelusopimuksen 2011 muutoksen tiedokseen ja saattaa sen edelleen tiedoksi valtuustolle.
Kunnanhallitus 188 § 20.6.2011
Liitteenä nro 188.1 on PoSan talouden toteutuminen ajalla 1.1.-30.4.2011. Jämijärven kunnan osalta raportti osoittaa toteutumaksi 32,27 %. Raportti on suuntaa antava, koska siitä puuttuu n. 200 000 euron edestä kuluja.
Ehdotus: Kunnanhallitus merkitsee PoSan talouden toteutumisen tiedokseen ja esittää sen edelleen tiedoksi valtuustolle. Tämä esitys korvaa kunnanhallituksen esityksen 30.5.2011 § 171.
Kunnanhallitus 192 § 20.6.2011
Satakuntaliitto on julistanut laajakaistarakentamisen tuen haettavaksi 27.12.2010 Honkajoen, Jämijärven, Kankaanpään, Kiikoisten, Kokemäen, Lavian, Luvian, Pomarkun ja Siikaisten hankealueilla 15.3.2011 klo 12.00 mennessä.
Laajakaista 2015 –hankkeen tavoitteena on nopeiden laajakaistaverkkojen rakentaminen sellaisilla alueilla, joihin näitä verkkoja ei kaupallisesti todennäköisesti rakenneta. Päämääränä on, että vuoden 2015 loppuun mennessä huippunopeat 100 Mbit/s yhteydet olisivat enintään kahden kilometrin pituisella kiinteällä tai langattomalla tilaajayhteydellä saavutettavissa yli 99 prosentissa vakinaisista asunnoista sekä yritysten ja julkishallinnon organisaatioiden vakinaisista toimipaikoista.
Lain laajakaistarakentamisen tuesta haja-asutusaleilla mukaan maakunnan liiton tehtävänä on valita tukea hakeneiden joukosta hakija, joka toteuttaa hankkeen kokonaistaloudellisesti edullisimmin hakuilmoituksessa mainittujen vertailuperusteiden mukaisesti.
Ensimmäisessä vaiheessa maakuntien liitot pyytävät rajaamilleen hanke-alueille teleyrityksiltä hanke-ehdotuksia ja valitsevat hankkeille toteuttajat.
1) viestintäverkon rakentamissuunnitelma;
2) haettavan valtion tuen enimmäismäärä;
3) selvitys tarjottavien liittymien määrästä sekä hinnasta
ja muista ehdoista, joilla viestintäpalveluita suunnitellaan tarjottavan käyttäjille näiden vakinaisessa asuin- tai sijaintipaikassa;
4) hankkeen aikataulu;
5) selvitys yhteisrakentamisesta muiden yhdyskuntaa
palvelevien johtojen ja rakennelmien asentamisen yhteydessä.
Tämän jälkeen kyseisen hankealueen kunta tekee päätöksen kunnan myöntämästä tuesta kunnan maksuosuuden mukaisesti (8, 22 tai 33 prosenttia); myönteinen päätös on edellytys valtion tai EU:n maaseutuohjelman kautta maksettavan tuen hakemiselle.
Kunta voi tukea myöntäessään asettaa ehtoja esimerkiksi projektin seurannalle, kunnan myöntämän tuen takaisinperinnälle yms. Tällöin kunta tekee erillisen sopimuksen kunnan myöntämästä tuesta hankkeen toteuttajan kanssa. Kunnalla on oikeus olla myöntämättä tukea maakuntaliiton valitsemalle hankkeen toteuttajalle, mikäli kunta katsoo esimerkiksi haetun tuen olevan liian suuri.
Hanke-ehdotuksen tekijällä ei kuitenkaan ole missään olosuhteissa oikeutta saada erillistä korvausta tekemästään hanke-ehdotuksesta tai julkisen tuen hakemisesta aiheutuneista kustannuksista.
Toisessa vaiheessa hankkeiden toteuttajat hakevat tukea Viestintävirastolta tai elinkeino-, liikenne- ja ympäristökeskuksilta (ELY:t), jotka myöntävät valtion tuen sen edellytysten täyttyessä.
Jämijärven hankealueelle saapui määräaikaan mennessä yksi hanke-ehdotus. Pohjois-Satakunnan Seutuverkko Oy:n tarjous täyttää tuen hakemiselle asetetut ehdot.
Hankkeen kustannusarvio on yhteensä 895 700 €, jonka rahoitus jakautuisi seuraavasti:
Viestintävirastolta haettava valtion tuki 33 % 295 581 €
Jämijärven kunnan osuus 33 % 295 581 €
Hankkeen toteuttajan omarahoitusosuus 34 % 304 538 €
Maakuntahallitus on käsitellyt asiaa kokouksessaan 16.5.2011 ja päättänyt esittää Jämijärven kunnalle, että se tekisi päätöksen sitoutumisesta kunnan maksuosuuteen.
Jämijärven kunnan vuoden 2011 talousarviossa on varauduttu laajakaista verkon toteuttamiseen 40 000 eurolla ja koko taloussuunnitelma kaudella yhteensä 250 000 eurolla.
Kunnan tarkka maksuosuus määräytyy lopullisesti vasta kun selviää hankkeen lopulliset rakentamiskustannukset.
Laajakaistaverkkoon liittyvien tarjouksien ja yrityksien kartoitus alkaa välittömästi kunnan päätöksen jälkeen. Tavoitteena on saada vähintään 300 liittyjää Jämijärven kunnan alueelta. Liittymähinnat ovat huomattavasti halvemmat niille, jotka allekirjoittavat liittymissitoumuksen ennen syyskuun 2011 loppua.
Ehdotus: Kunnanhallitus päättää ehdottaa valtuustolle, että valtuusto sitoutuu laajakaistaverkon rakentamiseen Jämijärven kunnan alueelle ja rakentamisesta aiheutuvaan hanke-ehdotuksesta ilmenevään kunnan maksuosuuteen. Tarvittavat ja täsmentyvät määrärahat varataan kunnan investointisuunnitelmaan v. 2012-2015. Hankkeen edellytyksenä on, että vähintään 300 taloutta ja yritystä allekirjoittaa sitoumuksen laajakaistaverkkoon liittymisestä syyskuun 2011 loppuun mennessä.
Kunnanhallitus 194 § 20.6.2011
Liitteenä on talouden toteutuminen 1.1.-31.5.2011.
Liite nro 194.1.
Tämä esitys korvaa edellisen kokouksen pykälän 30.5. §169 valtuuston esityslistalla.

References: § 28
 § 13
 § 13
 § 20
 § 18
 § 26
 § 20
 § 35
 § 20
 § 171
 § 20
 § 20
 §169